ལྐོག་ཟ་རུལ་སུངས་ཚབས་ཆེན་བྱས་པའི་དོགས་གཞིའི་འོག་ལོ་སྔོན་མའི་ཕྱི་ཟླ་༨ཚེས་༢༨ཉིན་རྒྱ་ནག་དབུས་སྒྲིག་ཁྲིམས་ཞིབ་བཤེར་ལྷན་ཁང་གིས་ཀྲང་ཡཱང་གི་ཁྲིམས་འགལ་དོགས་གཞིར་ཞིབ་བཤེར་ཆོག་པའི་ཆོག་མཆན་སྤྲད་ཡོད་པ་དང་།ཁོའི་ཁྱིམ་དུ་འདྲི་རྩད་ཞིབ་བཤེར་བྱས་པ་བརྒྱུད་ཁྲིམས་སྒྲིག་དང་འགལ་བའི་ནག་ཉེས་ཚབས་ཆེན་བསགས་ཡོད་པ་མ་ཟད།སྒེར་གྱི་རྒྱུ་དངོས་མང་པོའི་འབྱུང་ཁུངས་གསལ་པོ་མེད་པ་སོགས་ཀྱི་ནག་ཉེས་ར་འཕྲོད་བྱུང་ཡོད་སྐོར་བརྗོད་པ་དང་།ཐེངས་འདིར་དམག་དོན་ལྷན་ཁང་གིས་བཏོན་པའི་ཡི་གེའི་ནང་ལྷན་ཁང་དེའི་མི་གྲངས་༤༠ལྷག་ཀྲང་ཡཱང་གི་ནག་དོན་ནང་ཚུད་ཡོད་པ་དང་།དེའི་ཁྲོད་ནས་དམག་སྤྱི་གཉིས་ལ་གཟའ་ཟླ་བ་ནས་འདྲི་རྩད་ཞིབ་བཤེར་བྱེད་མགོ་ཚུགས་ཡོད་སྐོར་བརྗོད་འདུག